AJD โดน SP ยาว เหตุเลื่อนส่งงบฯ Q1/60 ไป 31 ก.ค.60
AJD โดนขึ้นเครื่องหมาย SP อีกยาว เหตุเลื่อนส่งงบการเงิน Q1/60 ไป 31 ก.ค.60 จากเดิม 26 พ.ค.60
26 พ.ค. 2560

บริษัท คราวน์ เทค แอดวานซ์ จำกัด (มหาชน) หรือ AJD ระบุว่า ตามที่บริษัทได้ขอเลื่อนส่งงบการเงินสำหรับไตรมาส 1/60 ออกไปเป็นภายในวันที่ 26 พ.ค.ที่ผ่านมา แต่เนื่องจากคณะกรรมการบริษัทอยู่ระหว่างการรอข้อมูลในการดำเนินการบริหารจัดการลูกหนี้ของบริษัทย่อย คือ บริษัท เวนดิ้ง คอร์ปอเรชั่น จำกัด เพื่อให้สะท้อนถึงลักษณะและปริมาณรายการของธุรกิจปัจจุบัน รวมถึงการบริหารจัดการที่เกี่ยวข้อง ทำให้มีผลกระทบต่อข้อมูลและรายงานทางการเงิน และการจัดทำงบการเงินรวม ซึ่งจะต้องใช้ระยะเวลาหนึ่งในการดำเนินการ
ทั้งนี้ บริษัทจึงมีความจำเป็นต้องขยายเวลาในการนำส่งงบการเงินไตรมาส 1/60 ออกไปอีก ซึ่งคาดว่าจะส่งงบการเงินให้แก่ตลาดหลักทรัพย์แห่งประเทศไทย (ตลท.) ได้ภายในวันที่ 31 ก.ค.60